CELEX: C2005/182/22
Language: hu
Date: 2005-07-23 00:00:00
Title: A Bíróság ítélete (első tanács) 2005. május 26. a C-478/03. sz., (a House of Lords előzetes döntéshozatal iránti kérelme) Celtec Ltd kontra John Astley és társai ügyben (A 77/187/EGK irányelv – A 3. cikk (1) bekezdése – A munkavállalók jogainak fenntartása vállalkozás átszállása esetén – Az átruházónak az átszállás időpontjában fennálló szerződésből vagy munkaviszonyból eredő jogai és kötelezettségei – A „átszállás időpontja” fogalma)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/12
            
         
      A BÍRÓSÁG ÍTÉLETE
   
   (első tanács)
   2005. május 26.
   a C-478/03. sz., (a House of Lords előzetes döntéshozatal iránti kérelme) Celtec Ltd kontra John Astley és társai ügyben (1)
   
   (A 77/187/EGK irányelv - A 3. cikk (1) bekezdése - A munkavállalók jogainak fenntartása vállalkozás átszállása esetén - Az átruházónak az átszállás időpontjában fennálló szerződésből vagy munkaviszonyból eredő jogai és kötelezettségei - A „átszállás időpontja” fogalma)
   (2005/C 182/22)
   Az eljárás nyelve: angol
   A C-478/03. sz. ügyben, az EK 234. cikk alapján benyújtott előzetes döntéshozatal iránti kérelem tárgyában, amelyet a House of Lords (Egyesült Királyság) a Bírósághoz 2003. november 17-én érkezett 2003. november 10-i határozatával az előtte a Celtec Ltd és John Astley és társai között folyamatban lévő eljárásban terjesztett elő, a Bíróság (első tanács), tagjai: P. Jann tanácselnök, K. Lenaerts (előadó), N. Colneric, Juhász E. és E. Levits bírák, főtanácsnok: M. Poiares Maduro, hivatalvezető: L. Hewlett főtanácsos, 2005. május 26-án meghozta ítéletét, amelynek rendelkező része a következő:
   
               1)
            
            
               A munkavállalók jogainak a vállalkozások vagy vállalkozásrészek átszállása esetén történő védelmére vonatkozó tagállami jogszabályok közelítéséről szóló, 1977. február 14-i 77/187/EGK tanácsi irányelv 3. cikkének (1) bekezdését úgy kell értelmezni, hogy e rendelkezés értelmében vett átszállás időpontja megfelel az átruházott egység működtetéséért felelős munkáltatói minőségnek az átruházóról az átvevőre való átszállása megvalósulása időpontjának. Ez a nap egy pontos időpont, amely nem halasztható el az átruházó vagy az átvevő kívánsága szerinti más napra.
            
         
               2)
            
            
               Az említett rendelkezés alkalmazása körében az átruházó és az átadott vállalkozásnál foglalkoztatott munkavállalók között az előbbiekben kifejtettek szerinti átszállás időpontjában fennálló szerződéseket és munkaviszonyokat az említett időpontban az átruházóról az átvevőre átszállottaknak kell tekinteni, függetlenül a felek erre vonatkozó megállapodásában foglaltaktól.
            
         
      (1)  HL C 21., 2004.1.24.